भूकम्पशास्त्रीहरुले मुलुकमा कुनै पनि समयमा महाभूकम्प हुनसक्ने सम्भावना देखाउँदै आएका छन् । आठ रेक्टर स्केलभन्दा बढीको भूकम्पलाई महाभूकम्प भनिन्छ । यो सम्भावना विगतमा उपत्यकालाई निकै प्रभावित पार्नेमा सबैको एकमत पाइन्छ । भूकम्प रोक्न सकिन्न । यसको निश्चित भविष्यवाणीसमेत हालसम्म सम्भव छैन । बेलैमा सचेत भएर सुरक्षाका उपाय अपनाउनुबाहेक यसबाट हुनसक्ने क्षतिबाट बच्ने अन्य उपाय हालसम्म पत्ता लगाउन सकिएको छैन । भूकम्पबाट हुनसक्ने क्षति न्यूनीकरण गर्न विकसित मुलुकहरुले धेरै सफलता हासिल गरिसकेका छन् । त्यसका लागि जनचेतनालाई नै महत्वपूर्ण मान्न सकिन्छ ।
